|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл. 16, ал. 4, във връзка с чл. 16, ал. 1, т.4 от Закона за биологичното разнообразие са изготвени проекти на заповеди за изменение и допълнение на следните заповеди на министъра на околната среда и водите:

* Заповед № РД-559/21.08.2009 г. за обявяване на **защитена зона BG0002051 „Калиакра“** за опазване на дивите птици (ДВ, бр. 69 от 2009 г.), изменена със заповеди № РД-97/06.02.2014г. (ДВ, бр. 15 от 2014 г.) и № РД-818/12.12.2017 г. (ДВ, бр. 100 от 2017 г.). Защитената зона е разположена в землищата на с. Тюленово, гр. Шабла, **община Шабла, област Добрич,** с. Българево, гр. Каварна, с. Камен бряг, с. Свети Никола, с. Хаджи Димитър и с. Раковски, **община Каварна, област Добрич.**
* Заповед № РД-815/12.12.2017г. за обявяване на **защитена зона BG0000573 „Комплекс Калиакра“** за опазване на природните местообитания и на дивата флора и фауна (ДВ, бр. 100 от 2017 г.). Защитената зона е разположена в землищата на с. Тюленово, **община Шабла, област Добрич,** с. Камен бряг, с. Свети Никола, с. Българево, гр. Каварна, с. Божурец, с. Топола, **община Каварна, област Добрич** и гр. Балчик, **община Балчик, област Добрич.**

Пълният текст на всяка една от проектозаповедите е публикуван на Интернет страницата на Министерството на околната среда и водите - <https://www.moew.government.bg/>, тема „Обществени обсъждания“, и е на разположение в административната сграда на Регионалната инспекция по околната среда и водите – Варна (гр. Варна, ул. „Ян Палах” № 4).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения, относно посочените в проектите на заповеди режими.**